# bloaz
## Brezhoneg
### Etimologiezh

    Meneget er C'hatolikon (bloaz, bloez).
    Da geñveriañ gant an anvioù-kadarn blwydd (b.) « bloaz » en kembraeg, bloedh (g.) « bloaz (oad) » en kerneveureg.
    Deuet eus ur ger keltiek blēdā (b.), blēdom (g.), ar gerdarzhad dianav.
    Kar d'ar gerioù blizenn, hevlene, warlene.
| Indezeuropeg | Henamzer uhel Kentkeltiek h.a. | Henamzer Predeneg h.a. | Krennamzer uhel Henvrezhoneg h.a. | Krennamzer izel Krennvrezhoneg h.a. | Amzerioù modern Brezhoneg h.a. | Yezhoù all |
| (*bʰloyd-) ? | *blēdū *blēdanī | *bluɨð *bluɨðėn | blidan, bliden, blidon | | bloaz blizenn |
| | | | bliþen | blythen | bloedh, bloodh bledhen | Kerneveureg |
| | | | bloidin | blwyðyn | blwydd blwyddyn | Kembraeg |

### Anv-kadarn

bloaz /ˈblwɑː(s)/ gourel (liester : bloazioù)
* Hed amzer ma vez an Douar oc'h ober an dro gevan d'an Heol.
* Prantad daouzek miz (365 devezh) ; mont a ra eus ar c'hentañ a viz Genver d'an 31 a viz Kerzu.
** Abaoe nav bloaz.
** Hirra deiz (an deiz hirra) a zo er bloaz eo hemañ. — (Jules Gros, Le trésor du breton parlé Deuxième Partie, 1970, p. 217.)
** Ha pa ven kant vloaz o labourat amañ noz-deiz ne rafen ket an hanter al labour. — (Fañch an Uhel, Kontadennoù ar Bobl/2, Al Liamm, 1985, p. 65.)
** Ur mab en devoa bet ivez, met marvet e oa d'an oad a driwec'h vloaz. — (Fañch an Uhel, Kontadennoù ar Bobl/3, Al Liamm, 1988, p. 25.)
** ...ha hepdale e tegouezh gantañ ur paotr a bemzek pe c'hwezek vloaz, hag eñ pilhoù holl. — (Fañch an Uhel, Kontadennoù ar Bobl/3, Al Liamm, 1988, p. 175.)
** Oadet e oa a dregont vloaz, ha n'en doa graet anaoudegezh nemet gant an avel arnev ha gant heol an torgennoù. — (Jakez Riou, Geotenn ar Werc'hez ha danevelloù all, Al Liamm, 1957, p. 31.)
* da vloaz, da-vloaz: ar bloaz a zeu, er bloaz a zeu
* Er bloaz-mañ ; er bloaz-se. — (Jules Gros, Le trésor du breton parlé Deuxième Partie, 1970, p. 52.)
* a-benn bloaz, a-benn ur bloaz
* mont da gant vloaz
* Pet vloaz
* ar bloaz kozh
* ar bloaz nevez
* deiz kentañ ar bloaz
* deiz-ha-bloaz
* bezañ dek, ugent vloaz
** Me a oa seiteg vloaz pa oan bet o tougen hennez. — (Jules Gros, Le trésor du breton parlé Deuxième Partie, 1970, p. 139.)
** Ha bugale vihan ! Petra eo an hini kosañ ? Pemp pe c'hwec'h vloaz ? — (Jules Gros, Le trésor du breton parlé Troisième Partie, 1974, p. 136.)
* bezañ krog en e zek, vloaz:
** Nik a oa krog en e c'houezek vloaz, ha Seven ne oa c'hoaz nemet pevarzek. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 34.)
* kaout dek, ugent vloaz
** ... he vap n’en doa ket c’hoaz ugent vloaz achu.' ek
* tapout e drizek vloaz:
** Tapet e drizek vloaz gant ar mab hena, e vamm a lavaras d'ezañ : [...] — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 182.)

##### Notenn

Ne vez ket lakaet ar ger-mell amstrizh dirak « bloaz » e degouezhioù 'zo :
* Onenn Pennaroz a zo ur plac'hig koant a vloaz warn-ugent. — (Brogarour, Onenn, 1936, p. 37.)
* a-benn bloaz, abaoe bloaz ...

#### Stummoù rannyezhel

* blez, ble (stummoù wenedek)

#### Gerioù heñvelster

* blizenn (ral, lennegel)

#### Deveradoù

* bloavezh
* bloavezhiad
* bloavezhiennoù
* bloaziad
* bloaziadañ
* bloaziadenn
* bloaziañ
* bloaziataer
* bloaziek
* divloaz
* evit ar bloaz

### Krennlavarioù

* Kompren a ran ha da gompren am eus Ma timezan er bloaz-mañ, a-benn bloaz am bo reuz. — (SAV niv. 27, Nevez amzer 1943, p. 28.)

#### Troidigezhioù

* alamaneg : Jahr
* esperanteg : jaro
* galleg : an
* italianeg : anno gourel
* iwerzhoneg : bliain benel
* kembraeg : blwydd benel , blwyddyn benel
* kerneveureg : blydhen benel
* nederlandeg : jaar
* saozneg : year
* turkeg : yıl
* ↑ Ranko Matasović : Etymological Dictionary of Proto-Celtic (2009), p73